b'\n_START_ARTICLE_\nAnnariitta Minkkinen\n_START_PARAGRAPH_\nAnnariitta Minkkinen (23. tammikuuta 1949 Jyv\xc3\xa4skyl\xc3\xa4 \xe2\x80\x93 23. lokakuuta 2015 Turku) oli suomalainen laulaja. H\xc3\xa4n oli l\xc3\xa4ht\xc3\xb6isin Jyv\xc3\xa4skyl\xc3\xa4st\xc3\xa4 mutta teki p\xc3\xa4\xc3\xa4osan el\xc3\xa4m\xc3\xa4nty\xc3\xb6st\xc3\xa4\xc3\xa4n Turussa._NEWLINE_Annariitta Minkkisell\xc3\xa4 oli teatteritausta, ja ammatiltaan h\xc3\xa4n oli laulun ja \xc3\xa4\xc3\xa4nenmuodostuksen opettaja. H\xc3\xa4net tunnettiin erityisesti ty\xc3\xb6v\xc3\xa4enlaulujen tulkitsijana, mutta h\xc3\xa4n halusi valikoida ohjelmistonsa siten, ett\xc3\xa4 laulut ilment\xc3\xa4v\xc3\xa4t h\xc3\xa4nen omia tuntemuksiaan, eik\xc3\xa4 h\xc3\xa4n halunnut lokeroitua omin sanoin:"Taide-el\xc3\xa4myksien pit\xc3\xa4isi kuulua jokap\xc3\xa4iv\xc3\xa4iseen el\xc3\xa4m\xc3\xa4\xc3\xa4mme kuten leip\xc3\xa4 ja voi; vasta silloin on el\xc3\xa4m\xc3\xa4 t\xc3\xa4ytt\xc3\xa4." Viimeisin\xc3\xa4 vuosinaan h\xc3\xa4n keskittyi muun muassa kreikkalaisiin lauluihin sek\xc3\xa4 Bertolt Brechtin teksteihin._NEWLINE_Minkkisell\xc3\xa4 on my\xc3\xb6s kansainv\xc3\xa4list\xc3\xa4 menestyst\xc3\xa4: H\xc3\xa4n on esiintynyt muun muassa Berliinin nuorisofestivaaleilla 1973 ja h\xc3\xa4net on palkittu Sot\xc5\xa1in kansainv\xc3\xa4lisill\xc3\xa4 laulufestivaaleilla. H\xc3\xa4n lauloi my\xc3\xb6s Jouko Aaltosen dokumenttielokuvassa Kenen joukoissa seisot vuodelta 2006._NEWLINE_Annariitta Minkkinen kuoli pitk\xc3\xa4lliseen sairauteen.'